อยากรู้ว่าถ้าเคยโดนหมากัดเมื่อปีที่เเล้วเเต่ฉีดยาไปเเล้วตามที่กำหนดเเล้วเมื่อ2วันก่อนโดนหมาข่วนเเล้วหมายังไม่ได้ฉีดวัคซีนทีจำเป็นต้องฉีดสัคซีนอีกมั้ยค่ะ
สวัสดีค่ะ หากเคยฉีดวัคซีนป้องกันพิษสุนัขบ้าครบตามกำหนดนัดอย่างน้อย 3 เข็ม โดยฉีดไปเมื่อปีที่แล้ว และเมื่อ 2 วันก่อนโดนสุนัขข่วน และสุนัขยังไม่เคยฉีดวัคซีนพิษสุนัขบ้ามาก่อน แนะนำให้ ไปฉีดวัคซีนพิษสุนัขบ้ากระตุ้น 2 เข็ม ในวันที่ 0 และ 3 ค่ะ โดยยังสามารถไปฉีดได้แม้จะผ่านมา 2 วันแล้วก็ตามนอกจากนี้ หากแผลที่โดนข่วน มีเลือดออกหรือเลือดซึม หากยังไม่เคยฉีดวัคซีนบาดทะยักเข็มกระตุ้นในช่วง 5 ปีที่ผ่านมา แนะนำให้ฉีดกระตุ้นด้วยค่ะ